b'\n_START_ARTICLE_\nI (EP)\n_START_SECTION_\nO EP-u\n_START_PARAGRAPH_\nMeshuggin bubnjar Tomas Haake izjavio je: "Ta je cijela skladba bila nasumi\xc4\x8dno skladana i snimljena. Fredrik i ja neobvezno smo svirali i kad bismo otkrili da ne\xc5\xa1to zvu\xc4\x8di fora, on bi oti\xc5\xa1ao u kontrolnu sobu. Ja bih samo snimio bubnjanje, ali ono nije imalo neki odre\xc4\x91eni uzorak, poku\xc5\xa1ao bih se udaljiti od uzorka, ali ipak bih nastavio svirati na na\xc4\x8din da atmosfera ostane ista. Tada smo sve trebali unijeti u tablicu te su gitare morale biti snimljene dio po dio jer je sve bilo toliko nasumi\xc4\x8dno." Haake je kasnije komentirao da je pjesma "izvorno bila snimljena za diskografsku ku\xc4\x87u Fractured Transmitter Jasona Popsona" i da "je to bio jedini put da nam je to Nuclear Blast dozvolio \xe2\x80\x94 jer smo jo\xc5\xa1 imali ugovor s njime."\n_START_SECTION_\nRecenzije\n_START_PARAGRAPH_\nWade Kergan, glazbeni kriti\xc4\x8dar sa stranice AllMusic, dodijelio je EP-u dvije i pol od pet zvjezdica te je izjavio: "Onima koji nisu u toku s ekstremnim metalom ili ba\xc5\xa1 s Meshuggom, I \xc4\x87e biti izvrstan uvod. Mo\xc5\xbeda jest samo EP, ali je vrlo ambiciozan i u svojoj jednoj epskoj dvadesetijednominutnoj skladbi prikazuje vrtoglav broj promjena i stilova. Podlogu \xc4\x8dini \xc5\xbeestoki i muljeviti thrash metal, a ukra\xc5\xa1ena je d\xc5\xbeezisti\xc4\x8dkim rifovima, jezivom atmosferom te naglim promjenama kojih ima dovoljno za par albuma. I je nemilosrdan i vjerojatno se ne\xc4\x87e svidjeti onima koji nisu naviknuti na Meshuggu, ali oni koji su joj vjerni bit \xc4\x87e dostojno nagra\xc4\x91eni."'